

**INSTITUT ZA NEONATOLOGIJU**

# BEOGRAD, Ul. kralja Milutina br.50

Telefoni: Direktor Instituta 3615-049

Pomoćnik direktora 3615-046

Fax: 3619-045 - E-mail: office@neonatologija.rs

Broj: 3521/8

Datum: 21.12.2015.

**SVIM POTENCIJALNIM PONUĐAČIMA U POSTUPKU JAVNE NABAVKE LEKOVA**

**Otvoreni postupak javne nabavke broj 6/2015**

Na osnovu člana 63 stav 3 Zakona o javnim nabavkama, Institut za neonatologiju kao naručilac dostavlja

**O D G O V O R**

na zahtev za dodatno pojašnjenje konkursne dokumentacije

Zainteresovano lice poslalo je „Zahtev za dodatnim pojašnjenjem u vezi javne nabavke LEKOVA, (otvoreni postupak javne nabavke 6/2015), objavljen na Portalu Uprave za javne nabavke i Internet stranici naručioca 01.12.2015. godine.

**PITANJE**

**PREDMET: „Zahtev za dodatnim informacijama ili pojašnjenjima konkursne dokumentacije/eventualno uočenim nedostacima i nepravilnostima konkursne dokumentacije, u otvorenom postupku javne nabavke redni broj br. 6/2015“**

Poštovani,

Shodno članu 63. Zakona o javnim nabavkama („Sl. glasnik RS“ br. 124/2012), molimo da nam kao zainteresovanom licu u predmetnom postupku javne nabavke dostavite dodatno pojašnjenje **prema sledećem:**

1. Članom 2. Modela ugovora naručilac je između ostalog predvideo: **...“Cene iz stava 1. ovog člana su u neto iznosu bez uračunatog poreza na dodatu vrednost i fiksne su do kraja ugovorenog perioda….”**

**U vezi navedenog zahteva, podsećamo:**

Cene lekova **(npr. partije br. 1, 2...)** regulisane su **Odlukom o cenama lekova za humanu upotrebu Vlade RS i Pravilnikom o Listi lekova koji se propisuju i izdaju na teret sredstava obaveznog zdravstvenog osiguranja koji donosi Republički fond zdravstvenog osiguranja**.

Prilikom sačinjavanja ponude, ponuđači su u obavezi da pridržavaju napred navedenih zakonskih propisa.

Obzirom da se u konkretnoj javnoj nabavci radi o sukcesivnoj isporuci lekova tokom višemesečnog važenja ugovora, izvesno je očekivati da može doći i do promene cena lekova **koje će propisati nadležni organi, a naručilac i ponuđač će morati da ih se pridržavaju.**

Kako član 115. Zakona o javnim nabavkama propisuje da nakon zaključenja ugovora naručilac može da dozvoli promenu cene samo iz objektivnih razloga koji moraju biti jasno i precizno određeni u konkursnoj dokumentaciji i ugovoru, odnosno predviđeni posebnim propisima**,** a imajući u vidu napred izneto, **molimo da predvidite mogućnost promene cena lekova ukoliko dođe do promene istih Odlukom o cenama lekova za humanu upotrebu Vlade RS i Pravilnikom o Listi lekova koji se propisuju na teret sredstava obaveznog zdravstvenog osiguranja.**

Molimo za dostavu dodatnog pojašnjenja u roku iz člana 63. Zakona o javnim nabavkama.

**ODGOVOR:**

Naručilac ističe da je u Opštim uslovima za učešće u predmetnoj javnoj nabavci na strani 5. Konkursne dokumentacije pod stavkom CENA predvideo promenu cene u slučaju odluke Vlade Republike Srbije, ali ne i u „Modelu ugovora“.

Iz navedenog razloga izvršiće se izmena konkursne dokumentacije U DELU IZMENE celokupnog sadržaja „Modela ugovora“.

PREDSEDNIK KOMISIJE ZA JAVNU NABAVKU

LEKOVA 6/2015

Mr Ph Slađana Marković Ratković